6) Védelmi feladatok

Fővárosi Önkormányzati Rendészeti Igazgatóság: 100100

Ez a cím tartalmazza az Igazgatóság feladatainak ellátásához kapcsolódó előirányzatokat.
Az Igazgatóság rendeltetése a Magyarország helyi önkormányzatairól szóló 2011. évi CLXXXIX. törvény 17. § (1) bekezdésében és a 23.§ (4) bekezdésében foglaltak alapján a közterület-felügyeletről és a természet védelméről szóló törvényben, valamint Budapest Főváros Önkormányzatának rendeleteiben meghatározottak szerint közreműködik a főváros vagyona, a Fővárosi Önkormányzat feladatkörébe tartozó, a közterületi rend és tisztaság, az épített és természeti környezet, valamint a főváros közbiztonságának védelmében.

Az Igazgatóság feladatai többek között:

· a közterületek jogszerű használatának, a közterületen folytatott, engedélyhez, illetve útkezelői hozzájáruláshoz kötött tevékenység szabályszerűségének ellenőrzése;
· a közterület rendjére és tisztaságára vonatkozó jogszabályok által tiltott tevékenység megelőzése, megakadályozása, megszüntetése, illetve szankcionálása;
· közreműködés a közterület, az épített és a természeti környezet védelmében;
· a jogellenes állapot jelzése, intézkedés kezdeményezése, ha a szükséges eljárás más hatóság hatáskörébe tartozik;
· közreműködés a főváros köztisztaságáról szóló önkormányzati rendelet végrehajtásának ellenőrzésében;
· közreműködés a Fővárosi Önkormányzat bűnmegelőzési feladatinak megvalósításában;
· közreműködés a Fővárosi Önkormányzat vagyonának védelmében, a közösségi közlekedési eszközök használati rendjének fenntartásában;
· a közösségi közlekedési eszközök utas- és fedélzeti biztonságát növelő feladatellátás közreműködés az állategészségügyi és ebrendészeti feladatok ellátásban;
· a mozgásában korlátozott személy parkolási igazolvány jogszerű használatának és birtoklásának az ellenőrzése;
· közreműködés az egyes közterület-felügyeleti feladatok ellátását szabályozó fővárosi közgyűlési rendeletek végrehajtásában;
· a fővárosi tulajdonú közterületen, a Fővárosi Önkormányzat által telepített térfelügyeleti technikai rendszer kezelésének ellátása és az ennek során keletkező adatoknak a jogszabályok szerinti felhasználása a közterületek rendjének ellenőrzése során;
· segélyhívó oszlopok üzemeltetése.
· a Fővárosi Ügyeleti és Információs Központ (FÜIK) 24 órában fogadja a lakosságot közvetlenül érintő közterületi problémákkal kapcsolatos bejelentéseket, és ha szükséges haladéktalanul továbbítja azt, az intézkedésre jogosult szerv vagy szervezet felé a probléma mielőbbi megszűnése érdekében;
· a Természetvédelmi Őrszolgálat a főváros közigazgatási területén található helyi jelentőségű védett természeti területek és értékek védelme, kezelése és megőrzése érdekében ellenőrzi a területre vonatkozó előírások, szabályok betartását, engedélyek meglétét, a szabályok megsértése esetén intézkednek vagy intézkedést kezdeményeznek, hozzájárulva ezzel a lakosság környezettudatos gondolkodásmódjának kialakításához, a természetes élőhelyek megőrzéséhez.
· a Közgyűlés által rendeletben meghatározott védett övezetekben közlekedő és várakozó járművek behajtási és behajtási-várakozási hozzájárulásainak, a várakozási övezetekben várakozó járművek várakozási hozzájárulásainak, valamint a védett és a várakozási övezetekben a várakozás feltételeinek ellenőrzése, visszaélés esetén külön jogszabályban meghatározottak szerint szankcionálás, a hozzájárulás kiadójának értesítése;
· kerékbilincs alkalmazása a korlátozott várakozási övezetben díjfizetés nélkül várakozó, a kiemelten védett, védett vagy korlátozott várakozási övezetben érvényes engedély nélkül elhelyezett, vagy a közterületen szabálytalanul elhelyezett járműveken, ha a szabálytalanul elhelyezett járművek egyébként balesetveszélyt nem jelentenek és a forgalmat nem akadályozzák;
· az üzemben tartó és a rendőrség egyidejű értesítése mellett a közterületen szabálytalanul elhelyezett jármű elszállítással történő eltávolítása, ha az - a közúti közlekedést szabályozó külön jogszabályokban foglalt esetekben - a közúti forgalom biztonságát, vagy a közbiztonságot veszélyezteti; a közterület-felügyelő az elszállított jármű forgalmi rendszámát - tájékoztatás céljából - a Rendészeti Igazgatóság saját honlapján közzéteszi;
· a helyi közúton közterület-használati engedély nélkül tárolt, hatósági jelzéssel nem rendelkező azon jármű - a rendőrség egyidejű értesítése melletti elszállítással történő - eltávolítása, amely a közúti forgalomban csak ilyen jelzéssel vehet részt, ha annak üzemben tartója (használója) a közterület jogszerű állapotának helyreállítására irányuló, a járműre kihelyezett értesítésben foglaltaknak az értesítés elhelyezésétől számított külön jogszabályban foglalt határidőre nem tesz eleget;
· a Közgyűlés által rendeletben szabályozottak szerint a közterületen létesülő taxiállomások használatának ellenőrzése;
· a Közgyűlés által rendeletben meghatározott korlátozott forgalmú közutakon, valamint korlátozott forgalmú övezetekben közlekedő, a korlátozás alá eső járművek behajtási hozzájárulásainak ellenőrzése, visszaélés esetén külön jogszabályban meghatározottak szerint szankcionálás, a hozzájárulás kiadójának értesítése; közút nem közlekedési célú rendkívüli igénybevétele esetén a közútkezelői hozzájárulásban foglaltak betartásának ellenőrzése
· helyszíni beavatkozás a hozzájárulás nélküli vagy hozzájárulástól eltérő munkavégzés esetén;
· közúti forgalom biztonsága, zavartalansága érdekében, a közútban, annak műtárgyában, tartozékaiban bekövetkező hiba, rendkívüli esemény elhárítása érdekében az elsődleges intézkedés megtétele;
· a közúton, vagy a közút mellett a közlekedés biztonságát vagy a közút állagát veszélyeztető tevékenység esetén az intézkedés megtétele, az eredeti állapot helyreállítása érdekében a szükséges intézkedés megtétele;
· közúti forgalom biztonságát, zavartalanságát, az út állagának védelmét befolyásoló gondozási munkák ellenőrzése;
· közreműködés a helyszíni részvétellel a forgalmi zavarok elhárításában;
· közreműködés egyes közszolgáltatást végző fővárosi szervezetek által üzemeltetett gépjárművek által okozott balesetek helyszínelési feladatainak ellátásában;
· az egyes közszolgáltatást végző fővárosi szervezetek által okozott baleset során kialakult veszélyhelyzet azonnali elhárítása érdekében a kialakult forgalmi akadály megszüntetéséről történő soron kívüli intézkedés, a forgalom biztonságának, akadálymentességének biztosítása, a forgalmi zavar elhárítása;
·  forgalmi zavarok elhárításában helyszíni részvétellel történő közreműködés;
· forgalmi zavarok esetén a kiváltó okok helyszíni feltérképezése, azok megszüntetésére történő intézkedések végrehajtása, koordinációja, a forgalom irányításának megszervezésében való közreműködés;
· forgalmi zavarok esetén kapcsolattartás a hatóságokkal, külső szervezetekkel, közművekkel, védelmi és katasztrófa elhárítási szervekkel, közösségi közlekedési szolgáltatókkal;
· új forgalmi rend kialakítása esetén a közúti forgalom helyszíni segítése.











Főpolgármesteri Iroda

Budapesti Rendőrfőkapitányság támogatása: 870502

A Budapesti Rendőrfőkapitánysággal évente megkötött támogatási szerződésre nyújt fedezetet a címkódon lévő előirányzat. 
A szerződés szerint a támogatást a Rendőrfőkapitányság a személyi állomány juttatásaira, valamint a Budapesti Rendőrfőkapitányság munkáját segítő eszközök beszerzésére fordítja a következő feladatok ellátása érdekében:
· Közterületek rendjének, aluljárók biztonságának fenntartása,
· Közlekedésszervezési, közlekedésbiztonsági feladatok,
· Reagáló-képesség és felderítés eredményességének növelése,
· Együttműködés a Fővárosi Önkormányzati Rendészeti Igazgatósággal,
· Rendezvénybiztosítás,
· Bűnmegelőzés.


Üzemeltetési Főosztály 

Támogatás a BRFK részére aluljárókban lévő kamerák működtetésére: 870902

A főváros közlekedési és turisztikai szempontból frekventált helyein elhelyezkedő aluljárókban lévő térfigyelő rendszer működtetését támogatja a Fővárosi Önkormányzat ezen a címen, melyen lévő összeg fedezetet nyújt a Budapesti Rendőr-főkapitánysággal évente kötendő támogatási szerződésben foglalt feladatok támogatására. A Budapest VIII., Mosonyi utca 5-7. szám alatti térfigyelő központban a kiemelt aluljárókban elhelyezett térfigyelő kamerák felügyeletét ellátó 24 órás, legfeljebb 2-2 fős éjszakai és nappali szolgálat finanszírozására, 461 darab kamerából álló rendszer felügyeletére szolgál az összeg. 


Bűnmegelőzési keret céltartaléka: 916502
Városbiztonsági és városvédelmi igazgatási működési és felhalmozási célú támogatásokra nyújt fedezetet a címre tervezett előirányzat. 

